text: Handicappet kvinde faldt ud af bybus
  14 juni 2012 kl. 09.12
  En bybuschauffør i Kolding lukkede døren, mens en handicappet kvinde med rollator var ved at køre ud. Kvinden faldt ud få fortorvet med rollatoren over sig.
  En 79-årig kvinde var i går eftermiddags ved at stige ud af en bybus i Kolding med sin rollator, da chaufføren lukkede dørene og kørte.
  Det skriver kolding-netavis.dk.
  Kvinden faldt ned på fortorvet og fik sin rollator over sig, men slap med småskader.
  Chaufføren fortsatte, selv om en kvindelig passager ifølge kolding-netavis gjorde ham opmærksom på, at der var en ældre kvinde, der var faldet ud.
  - Hvis det forholder sig som beskrevet, så står chaufføren til straf. Han har overtrådt voldsparagraffen, færdselsloven og straffeloven, fordi han er forpligtet til at hjælpe i sådan en situation, siger sektionsleder Kaj Hundrup til netavisen.
  